b"\n_START_ARTICLE_\nEscut de Costur\n_START_SECTION_\nHist\xc3\xb2ria\n_START_PARAGRAPH_\nL'escut va ser aprovat per Resoluci\xc3\xb3 de 4 de febrer de 2003, del conseller de Just\xc3\xadcia i Administracions P\xc3\xbabliques, publicada en el DOGV n\xc3\xbam. 4.461, de 17 de mar\xc3\xa7 de 2003._NEWLINE_La imatge central, descriptiva de la petita localitat agr\xc3\xadcola, ha estat l'escut utilitzat per l'Ajuntament des del comen\xc3\xa7ament del segle XX. S'hi afegiren les armes dels Urrea, fam\xc3\xadlia que va ostentar el senyoriu sobre el poble des que Jaume I va concedir la Tinen\xc3\xa7a de l'Alcalat\xc3\xa9n a Xim\xc3\xa9n d'Urrea el 1233, fins al 1798, en qu\xc3\xa8 pass\xc3\xa0 als ducs d'H\xc3\xadxar._NEWLINE_A l'Arxiu Hist\xc3\xb2ric Nacional es conserven dos segells en tinta de 1853 aproximadament, un de l'Ajuntament, on hi apareix la part central d'aquest escut; i l'altre de l'Alcaldia, amb les armories d'Espanya."